CELEX: 22021D2218
Language: ro
Date: 2021-10-07 00:00:00
Title: Decizia NR. 2/2021 a Comitetului pentru comerț instituit în temeiul Acordului interimar de parteneriat dintre Comunitatea Europeană, pe de o parte, și statele din Pacific, pe de altă parte, din 7 octombrie 2021 de modificare a acordului pentru a se ține seama de aderarea Statului Independent Samoa și a Insulelor Solomon [2021/2218]

14.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 447/20
               
            
         DECIZIA NR. 2/2021 A COMITETULUI PENTRU COMERȚ INSTITUIT ÎN TEMEIUL ACORDULUI INTERIMAR DE PARTENERIAT DINTRE COMUNITATEA EUROPEANĂ, PE DE O PARTE, ȘI STATELE DIN PACIFIC, PE DE ALTĂ PARTE,
         din 7 octombrie 2021
         de modificare a acordului pentru a se ține seama de aderarea Statului Independent Samoa și a Insulelor Solomon [2021/2218]
         COMITETUL PENTRU COMERȚ,
         având în vedere Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte (1) (denumit în continuare „acordul”), semnat la Londra la 30 iulie 2009, în special articolele 13 și 68,
         întrucât:
         
                     (1)
                  
                  
                     La 5 februarie și la 4 iunie 2018, Statul Independent Samoa (Samoa) și, respectiv, Insulele Solomon au transmis părților contractante cererile lor de aderare însoțite de oferte de acces la piață, care respectă dispozițiile articolului XXIV din GATT 1994. Samoa și Insulele Solomon au aderat la acord la 21 decembrie 2018 și, respectiv, la 7 mai 2020 și pun în aplicare cu titlu provizoriu acordul de la 31 decembrie 2018 și, respectiv, de la 17 mai 2020.
                  
               
                     (2)
                  
                  
                     Articolul 68 din acord prevede că Comitetul pentru comerț trebuie să gestioneze toate aspectele necesare pentru punerea în aplicare a acordului.
                  
               
                     (3)
                  
                  
                     În cadrul celei de a șaptea reuniuni a sale, care a avut loc la 3-4 octombrie 2019, Comitetul pentru comerț a adoptat o recomandare adresată părților la acord vizând , printre altele, modificarea acordului pentru a se ține seama de aderarea Samoa și de viitoarele aderări ale altor state insulare din Pacific.
                  
               
                     (4)
                  
                  
                     Este necesară modificarea anexei II la acord pentru a adăuga la respectiva anexă ofertele de acces la piață din partea Samoa și a Insulelor Solomon.
                  
               
                     (5)
                  
                  
                     Articolul 13 din acord prevede că, prin acord comun, Comitetul pentru comerț poate modifica anexa II la acord în orice mod considerat adecvat,
                  
               ADOPTĂ PREZENTA DECIZIE:
         
            Articolul 1
            Textul ofertelor acceptate de acces la piață din partea Statului Independent Samoa și a Insulelor Solomon, menționate în anexa la prezenta decizie, se adaugă la anexa II la acord.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, Port Moresby, Suva, Apia și Honiara, 7 octombrie 2021.
            
               Pentru Comitetul pentru comerț UE-Pacific
            
            
               
                  În numele Uniunii
               
               Cristina MIRANDA GOZALVEZ
            
            
               
                  În numele statelor din Pacific
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  JO L 272, 16.10.2009, p. 2.
      
      
         
            ANEXĂ
            TAXELE VAMALE APLICABILE IMPORTURILOR ÎN STATUL INDEPENDENT SAMOA (JO L 333, 28.12.2018, p. 3)
            https://eur-lex.europa.eu/legal-content/RO/TXT/PDF/?uri=CELEX:32018D1908&from=RO
            TAXELE VAMALE APLICABILE IMPORTURILOR ÎN INSULELE SOLOMON (JO L 85, 20.3.2020, p. 3)
            https://eur-lex.europa.eu/legal-content/RO/TXT/PDF/?uri=CELEX:32020D0409&from=RO